# name
La Balma del Gai. Vint anys de recerca en un campament de caçadors-recol·lectors entre el plistocè final i l'holocè a l'altiplà del Moianès

# metadata.dc.description.abstract[].value
La Balma del Gai és un petit abric situat a la Catalunya central, concretament al municipi de Moià (el Moianès), que es troba a uns 760 metres sobre el nivell actual del mar i que dista uns 50 km de la línia de costa actual. Concretament, es troba al bell mig de la unitat geogràfica que anomenen altiplà del Moianès, una zona plana però elevada limitada a l'est i al sud pels cingles del Bertí i al nord per una cadena de turons suaus -tot i que arriben als mil metres d'altitud- i que cap a l'oest va perdent progressivament altitud vers la depressió del Bages i la vall del riu Llobregat. S'obre en una paret calcària d'origen eocè -substrat fonamental de l'altiplà del Moianès-, que es troba al marge dret del torrent que porta el mateix nom (torrent del Gai), el qual és un dels múltiples petits cursos d'aigua que travessen l'altiplà de nord a sud i sud-oest i que acaben sent tributaris del riu Llobregat. La situació precisa del jaciment és gairebé just sota un pont de la carretera N141c, entre Moià i Collsuspina, que salva el desnivell del torrent. Part del jaciment queda arrecerat per una construcció rústica que tancaria en època històrica, i gairebé fins a l'actualitat, un tram de la Balma.

# metadata.dc.rights[].value
cc-by (c) Nadal Lorenzo, Jordi et al., 2017

# metadata.dc.source[].value
Articles publicats en revistes (Història i Arqueologia)

# metadata.dc.subject.classification[].value
Balma del Gai (Moià, Catalunya : Jaciment arqueològic)

# metadata.dc.title[].value
La Balma del Gai. Vint anys de recerca en un campament de caçadors-recol·lectors entre el plistocè final i l'holocè a l'altiplà del Moianès